open-index/open-wikipedia-markdown huggingface dataset:
Θέμα Βολερού, Στρυμώνος και Θεσσαλονίκης

Το **Θέμα Βολερού, Στρυμώνος και Θεσσαλονίκης** ήταν θέμα (διοικητική διαίρεση), της Βυζαντινής Αυτοκρατορίας κατά τον 11ο και 12ο αιώνα.

Το Θέμα δημιουργήθηκε το 1023 ή 1037, αναφέρεται το 1198 σε χρυσόβουλο του Αλέξιου Β΄ Κομνηνού και πιστεύεται ότι διατηρήθηκε έως το 1204 και την κατάληψη της περιοχής από τους Λατίνους. Προήλθε από την ένωση υπό κοινή διοίκηση των Θεμάτων Θεσσαλονίκης, Βολερού, Στρυμώνος και των μικρότερων θεμάτων Φιλιππούπολης, Βεροίας και Μογλενών.

## Παραπομπές


## Πηγές
* Κυριαζόπουλος, Χρίστος (1997, Αριστοτέλειο Πανεπιστήμιο Θεσσαλονίκης (ΑΠΘ)), Η Θράκη κατά τους 10ο - 12ο αιώνες: συμβολή στη μελέτη της πολιτικής, διοικητικής και εκκλησιαστικής της εξέλιξη

Κατηγορία:Θέματα της Βυζαντινής Αυτοκρατορίας
Φρανκ Ματανγκού

Ο **Φρανκ Ματανγκού** (γεννημένος στις 4 Δεκεμβρίου 1979 στη Νις της Γαλλίας) είναι πρώην Κονγκολέζος ποδοσφαιριστής.

## Καριέρα
Έπειτα από μία σύντομη περίοδο δοκιμαστικών για λογαριασμό της Νταντί Γιουνάιτεντ, επέστρεψε στην ΣΚ Μπαστιά, όταν οι Κορσικανοί απαίτησαν την καταβολή οικονομικού ανταλλάγματος για την μεταγραφή του, ωστόσο το συμβόλαιό του διακόπηκε από την Μπαστιά τον Σεπτέμβριο του 2006, με τον παίκτη να επιστρέφει εκ νέου για δοκιμαστικό περίοδο στην Γιουνάιτεντ.
Ο Ματανγκού πέρασε, επίσης, από περίοδο δοκιμαστικών για λογαριασμών της ΑΦΚ Μπόρνμουθ τον Φεβρουάριο του 2007.

### Διεθνής
Ήταν μέλος της κονγκολέζικης ομάδας, η οποία έλαβε μέρος στο Κύπελλο Εθνών Αφρικής του 2004, όπου και τερμάτισε στην τελευταία θέση του ομίλου της κατά τον πρώτο γύρο της διοργάνωσης, αποτυγχάνοντας, έτσι, να προκριθεί για την προημιτελική φάση της διοργάνωσης.

## Στατιστικά Καριέρας
### Διεθνής

## Παραπομπές


## Εξωτερικοί σύνδεσμοι
*
*Προφίλ από την επίσημη ιστοσελίδα της Λιγκ 1

Κατηγορία:Ποδοσφαιριστές από τη Λαϊκή Δημοκρατία του Κονγκό 
Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Λαϊκής Δημοκρατίας του Κονγκό
Κατηγορία:Ποδοσφαιριστές ΦΚ Μαρτίγκ
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Ρεντ Σταρ ΦΚ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Κυπέλλου Εθνών Αφρικής 2004
Κατηγορία:Ποδοσφαιριστές Κυπέλλου Εθνών Αφρικής 2006
Κατηγορία:Μέσοι ποδοσφαιριστές
Άρμιν Γιόζεφ Ντόιτς

Ο **Άρμιν Γιόσεφ Ντόιτς** (, 1918&ndash;1969) ήταν Αμερικανός αστρονόμος και συγγραφέας επιστημονικής φαντασίας.

Έλαβε το πτυχίο του από το Πανεπιστήμιο της Αριζόνα το 1940 και το ντοκτορά του στην Αστρονομία από το Πανεπιστήμιο του Σικάγο το 1946. Είναι γνωστός για την τομογραφία Ντόπλερ, την οποία παρουσίασε σε συμπόσιο στο Αστεροσκοπείο του όρους Γουίλσον το 1958. Πριν το 1966 ήταν συνεργαζόμενος συντάκτης (associate editor) στο *Annual Review of Astronomy and Astrophysics*, ενώ την περίοδο 1964-1967 διετέλεσε σύμβουλος της Αμερικανικής Αστρονομικής Εταιρείας (American Astronomical Society).

## Έργα
* Armin J. Deutsch, *A study of the spectrum variables of type A*, 1947,
* A. J. Deutsch, *[https://web.archive.org/web/20160514001523/http://www.iblist.com/book12352.htm A Subway Named Mobius]*, Astounding Science Fiction, December 1950, was nominated for the 1951 Hugo Award (awarded in 2001) (See also the "M.T.A." song). Adapted to an Argentine movie called "''Moebius''" in 1996. Included in the anthology "Best SF4", edited by Edmund Crispin, Faber and Faber, 1965
* Armin J. Deutsch, *The Sun*, in *The New Astronomy, a Scientific American Book*, Simon and Schuster, New York, 1955
* A. Deutsch, W. Klemperer, eds., *Space Age Astronomy: Proceedings of an International Symposium held August 7–9, 1961 at the [[California Institute of Technology]] in conjunction with the 11th General Assembly of the [[International Astronomical Union]] (IAU, GA, 11)*, Academic Press, New York, NY, 1962
* Armin J. Deutsch, *The Ageing Stars of the Milky Way*, in *Stars and Galaxies: Birth, Ageing, and Death in the Universe* (Thornton Page, editor), Prentice-Hall, Englewood Cliffs, NJ, 1962
* Boesgaard, Ann Merchant; Hagen, Wendy; Deutsch, Armin J. (posthumous) *[http://adsabs.harvard.edu/cgi-bin/nph-bib_query?bibcode=1976BAAS....8..304B&amp;db_key=AST&amp;data_type=HTML&amp;format=&amp;high=41e14f475d00381 Circumstellar Envelopes of M Giants]*, Bulletin of the American Astronomical Society, Vol. 8, p.&nbsp;304, March 1976 (his last paper)

## Ονομάστηκαν προς τιμήν του
* Ο κρατήρας Ντόιτς στην αθέατη από τη Γη πλευρά της Σελήνης.

## Παραπομπές


## Εξωτερικοί σύνδεσμοι
*

Κατηγορία:Αμερικανοί αστρονόμοι
Κατηγορία:Αστρονόμοι του 20ού αιώνα
Κατηγορία:Συγγραφείς επιστημονικής φαντασίας
Βίλμος Άμπα-Νόβακ

Ο **Βίλμος Άμπα-Νόβακ** (ουγγρικά: *Vilmos Aba-Novák*, 1894-1941) ήταν σημαντικός Ούγγρος ζωγράφος και χαράκτης του εικοστού αιώνα.

## Βιογραφία
Γεννήθηκε στη Βουδαπέστη στις 15 Μαρτίου 1894 και σπούδασε από το 1912 ως το 1916 στην Ανωτάτη Σχολή Εικαστικών Τεχνών της Βουδαπέστης ενώ συμμετείχε στον Α' Παγκόσμιο Πόλεμο ως στρατιώτης των ουγγρικών ενόπλων δυνάμεων. Από το 1928 ως το 1930 σπούδασε στη Ρώμη χάρη σε υποτροφία της Ουγγρικής Ακαδημίας. Αποτέλεσε έναν από τους κυριότερους εκπρόσωπους της ουγγρικής ζωγραφικής κατά τον Μεσοπόλεμο και ασχολήθηκε με τη μνημειακή ζωγραφική αποσπώντας σημαντικές διακρίσεις το 1937 στην Έκθεση του Παρισιού και το 1940 στη Μπιεννάλε της Βενετίας ενώ συμμετείχε και σε άλλες διεθνείς εκθέσεις στις ΗΠΑ και στη Μεγάλη Βρετανία. Το 1939 διορίστηκε καθηγητής στην Ανωτάτη Σχολή Εικαστικών Τεχνών της Βουδαπέστης, θέση που κράτησε μέχρι το θάνατό του στις 29 Σεπτεμβρίου 1941. 

Εκτός από τη ζωγραφική ο Νόβακ ασχολήθηκε με την χαλκογραφία και την τοιχογραφία. Αρκετές από τις θρησκευτικού περιεχόμενου τοιχογραφίες του καταστράφηκαν μετά το τέλος του Β' Παγκόσμιου Πολέμου από το κομμουνιστικό καθεστώς της Ουγγαρίας.

## Παραπομπές


Κατηγορία:Ούγγροι ζωγράφοι
Κατηγορία:Χαράκτες
Ντόιτς (κρατήρας)

Ο **Ντόιτς** (*Deutsch*) είναι κρατήρας πρόσκρουσης διαμέτρου 50 χλμ. ο οποίος βρίσκεται στην αθέατη από την Γη πλευρά της Σελήνης. Βρίσκεται στα νοτιοδυτικά του κρατήρα Σίφερτ, ενώ στα  ανατολικά-βορειοανατολικά του είναι ο Πολζούνοφ. Ονομάστηκε έτσι προς τιμήν του Αμερικανού αστρονόμου και συγγραφέα επιστημονικής φαντασίας Άρμιν Γιόζεφ Ντόιτς (Armin Joseph Deutsch).

Το χείλος του είναι σχετικά χαμηλό και έχει υποστεί διάβρωση, ειδικά στη νοτιοανατολική πλευρά. Σε αυτό το τμήμα τον επικαλύπτουν οι δευτερεύοντες κρατήρες Ντόιτς F (στα ανατολικά) και Ντόιτς L (στα νότια). Ο πυθμένας είναι σχετικά επίπεδος, αλλά υπάρχουν πολλοί μικροί κρατήρες.

Σύστημα αυλακώσεων το οποίο ξεκινά από τον κρατήρα Τζορντάνο Μπρούνο στα βόρεια-βορειοδυτικά περνά από το δυτικό άκρο του Ντοίτς.

## Δευτερεύοντες κρατήρες

## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Κρατήρες Σελήνης
Αλεξάντρ Εβαρίστ Φραγκονάρ

Ο **Αλεξάντρ-Εβαρίστ Φραγκονάρ** (*Alexandre-Évariste Fragonard*, 1780-1850) ήταν Γάλλος καλλιτέχνης. 

## Ζωή
Γεννήθηκε στις 26 Οκτωβρίου 1780 στο Γκρας της γαλλικής Ριβιέρας. Ήταν γιος του φημισμένου Γάλλου ζωγράφου Ζαν Ονορέ Φραγκονάρ και της Μαρί Αν Ζεράρ και έλαβε την καλλιτεχνική του μόρφωση δίπλα στον πατέρα του αλλά και στον ζωγράφο Ζακ-Λουί Νταβίντ. Ξεκίνησε να παρουσιάζει από νεαρή ηλικία τα έργα του στο καλλιτεχνικό Σαλόνι του Παρισιού, δραστηριότητα που συνέχισε ως το 1842. Υπήρξε πολύπλευρος καλλιτέχνης καθώς ασχολήθηκε με τη ζωγραφική, την γλυπτική, την ιχνογραφία, την σκηνογραφία, την χαρακτική και την αρχιτεκτονική. 

Τα έργα του έχουν ως κύρια θεματολογία σκηνές από την αρχαιότητα και την γαλλική ιστορία και είναι ενταγμένα στη γοτθική τεχνοτροπία, βασιζόμενα στην κίνηση και στο παρουσιαζόμενο με ασυνήθιστα χρώματα φως. Ο Φραγκονάρ δημιούργησε πολλούς πίνακες για λογαριασμό του ανακτόρου των Βουρβόνων και του Λούβρου. Πέθανε στις 10 Νοεμβρίου 1850 στο Παρίσι όπου κατοικούσε μόνιμα.

## Έργα


File:Comite revolutionnaire.jpg|Επαναστατική επιτροπή (1797).
File:Alexandre-Évariste Fragonard - The Immured - WGA08047.jpg|Οι εντοιχισμένοι (αρχές 19ου αιώνα).
File:Siège de Ptolémaïs (1191).jpg|Η πολιορκία της Πτολεμαΐδας (β' τέταρτο 19ου αιώνα).
File:Villa Masséna Nice - Painted frieze - Fragonard.jpg|Λεπτομέρεια από ζωοφόρο σε έπαυλη της Μασσαλίας, έργο του Φραγκονάρ.



## Παραπομπές


Κατηγορία:Γάλλοι ζωγράφοι του 18ου αιώνα
Κατηγορία:Γάλλοι ζωγράφοι του 19ου αιώνα
Κατηγορία:Γάλλοι γλύπτες
Κατηγορία:Χαράκτες
Κατηγορία:Σκηνογράφοι
Μεγάλος Αυστραλιανός Κόλπος

thumb|250px|Τα όρια του κόλπου (με κόκκινο του διεθνούς υδρογραφικού οργανισμού και με πράσινο του αυστραλιανού υδρογραφικού οργανισμού)
Ο **Μεγάλος Αυστραλιανός Κόλπος** αποτελείται από κεντρικά και δυτικά μέρη της νότιας ακτογραμμής της κεντρικής Αυστραλίας. Οι πρώτοι Ευρωπαίοι που συνάντησαν τον Κόλπο ήταν το 1627 όταν ένας Ολλανδός εξερευνητής ο Φρανσουά Τάισσεν (Francois Thijssen) έπλευσε στα δυτικά περίχωρα του κόλπου. Η ακτή χαρτογραφήθηκε λεπτομερέστατα από τον Άγγλο εξερευνητή Μάθιου Φλάιντερς (Matthew Flinders) το 1802 κατά τη διάρκεια του περίπλου του στην Αυστραλιανή ήπειρο. Αργότερα έγινε μια επισκόπηση από τη στεριά και όχι από τη θάλασσα από τον Άγγλο εξερευνητή Έντουαρτ Τζον Άιρ (Edward John Eyre).

Η ακτογραμμή του Μεγάλου Αυστραλιανού Κόλπου χαρακτηρίζεται από γκρεμούς ύψους μέχρι 60μ., παραλίες για σερφ και βραχώδεις πλατφόρμες που είναι ιδανικές για να παρατηρεί κανείς τις φάλαινες που είναι δημοφιλής δραστηριότητα κατά τη διάρκεια του χειμώνα του νότιου ημισφαιρίου όπου ο αυξανόμενος αριθμός των νότιων φαλαινών μεταναστεύει στην περιοχή από τα καλοκαιρινά εδάφη σίτισης από την Ανταρκτική.

## Εξωτερικοί σύνδεσμοι
* 

Κατηγορία:Κόλποι της Αυστραλίας
Κατηγορία:Κόλποι
Κατηγορία:Κόλποι του Ινδικού Ωκεανού
Κατηγορία:Κόλποι της Ωκεανίας
NGC 315

Ο **[[Νέος Γενικός Κατάλογος|NGC]] 315** είναι ελλειπτικός γαλαξίας ο οποίος απέχει περίπου 204 εκατομμύρια έτη φωτός και βρίσκεται στον αστερισμό Ιχθύες. Είναι γνωστός ως ασυνήθιστα σχηματισμένος ραδιογαλαξίας. Τον ανακάλυψε στις 11 Σεπτεμβρίου 1784 ο αστρονόμος Ουίλιαμ Χέρσελ (Frederick William Herschel).

## Παραπομπές


## Αναφορές

## Εξωτερικοί σύνδεσμοι
* 

0315
Κατηγορία:Ελλειπτικοί γαλαξίες
Κατηγορία:Ραδιογαλαξίες
Κατηγορία:Ιχθύες (αστερισμός)
03455
00597
+05-03-031
Ιωάννης Σπάθας

Ο **Ιωάννης Σπάθας** είναι Έλληνας πρώην διαιτητής ποδοσφαίρου.

Γεννήθηκε το 1954 στο Κερατσίνι, όπου και μεγάλωσε. Εργάζεται ως εισαγωγέας κατεψυγμένων τροφίμων.

Υπήρξε διαιτητής Α΄ Εθνικής για πολλά χρόνια, ενώ είχε και έντονη συνδικαλιστική δράση ως πρόεδρος και γενικός γραμματέας του Συνδέσμου Διαιτητών Πειραιά.

Στις 22 Ιουλίου 1999 έγινε στόχος δολοφονικής επίθεσης, με έξι σφαίρες να τον τραυματίζουν στα πόδια. Παρ' όλα αυτά σύντομα κατάφερε να αναρρώσει. Η επίθεση εναντίον δεν εξιχνιάσθηκε, ωστόσο σύμφωνα με δημοσιεύματα προερχόταν από ποδοσφαιρικούς κύκλους που τον θεωρούσαν βασικό στήριγμα του Θωμά Μητρόπουλου στον έλεγχο της διαιτησίας.

Σήμερα είναι πρόεδρος της Ένωσης Ποδοσφαιρικών Σωματείων Πειραιά (ΕΠΣΠ).

Γιος του είναι ο διεθνής διαιτητής Ηλίας Σπάθας (1980).

## Πηγές


Κατηγορία:Έλληνες διαιτητές ποδοσφαίρου
Λευτέρης Κανακάκις

Ο **Λευτέρης Κανακάκις** (Ρέθυμνο 1934 - Αθήνα 1985) ήταν Έλληνας ζωγράφος του εικοστού αιώνα.

## Βιογραφία
μικρογραφία|αριστερά|Έργο του που βρίσκεται στην Εθνική Πινακοθήκη.|262x262εσ
Γεννήθηκε το 1934 στο Ρέθυμνο και σπούδασε από το 1954 έως το 1960 στην Ανωτάτη Σχολή Καλών Τεχνών με καθηγητές τους Σπύρο Παπαλουκά και Γιάννη Μόραλη. Με την ολοκλήρωση της φοίτησης στην ΑΣΚΤ κέρδισε υποτροφία και συνέχισε στις σπουδές του στο Παρίσι μέχρι το 1966. Με την επιστροφή του στην Ελλάδα, παρέδωσε μαθήματα στο προπαρασκευαστικό τμήμα της ΑΣΚΤ (1968 -1978) και έγραψε βιβλίο για χρήση των σπουδαστών. Πέθανε στην Αθήνα το 1985.

Πραγματοποίησε την πρώτη του ατομική έκθεση το 1960 στο Ρέθυμνο και συνέχισε τα επόμενα χρόνια τις ατομικές και ομαδικές εκθέσεις στην Ελλάδα και στο εξωτερικό. Το 1983 οργανώθηκε στο Ηράκλειο αναδρομική έκθεση των έργων του και ταυτόχρονα τιμήθηκε από τον δήμο της πόλης με το Ζ' βραβείο Καζαντζάκη. Το 1986, ένα χρόνο μετά το θάνατο του Κανακάκι, πραγματοποιήθηκε παρόμοια έκθεση από την Εθνική Πινακοθήκη.

## Τεχνοτροπία
Ο Κανακάκις σε αντίθεση με σύγχρονους του καλλιτέχνες δεν επηρεάστηκε από τις αφαιρετικές μορφές που κυριαρχούσαν εκείνη την περίοδο αλλά επηρεάστηκε από την παραστατική ζωγραφική παλιότερων και σύγχρονων καλλιτεχνών. Ασχολήθηκε αρχικά με την απεικόνιση νεκρών φύσεων και εσωτερικών χώρων, τα οποία αποδίδονταν με νατουραλιστική διάθεση και με έμφαση σε συγκεκριμένα αντικείμενα. Αργότερα εισήγαγε στα έργα του αντικείμενα συμβολικού χαρακτήρα ενώ μέσα από τη δουλειά του λαμβάνει κριτική στάση απέναντι στην πολιτική κατάσταση της εποχής του. Κατά την τελευταία φάση της ζωής του στράφηκε στο γυναικείο γυμνό και το πορτρέτο.

## Παραπομπές


Κατηγορία:Έλληνες ζωγράφοι του 20ού αιώνα
Μιχάλης Μακρουλάκης

Ο **Μιχάλης Μακρουλάκης** (Ερμούπολη Σύρου, 31 Μαΐου 1940 – Αθήνα, 29 Νοεμβρίου 2023) ήταν Έλληνας ζωγράφος, σκηνογράφος και ενδυματολόγος.

## Βιογραφία
Γεννήθηκε στις 31 Μαΐου του 1940 στην Ερμούπολη των Κυκλάδων όπου έζησε μέχρι το 1957, όταν μετακόμισε στην Αθήνα όπου σπούδασε ζωγραφική, σκηνογραφία και ενδυματολογία στη Σχολή Δοξιάδη, υπό την επίβλεψη καλλιτεχνών όπως οι Γιάννης Τσαρούχης, Σπύρος Βασιλείου, Τάσσος, Θανάσης Απάρτης κ.ά. 

Η επαφή του με τη ζωγραφική είχε ξεκινήσει ήδη από τα εφηβικά του χρόνια, ενώ η σχέση του με τη φωτογραφία αναπτύχθηκε την περίοδο 1959 έως 1964 όπου εργάστηκε πλάι στον Γιάννη Τσαρούχη. Από τον Τσαρούχη δανείστηκε τη σκηνογραφική τοποθέτηση των ανθρώπων στους πίνακές του και από τον Νίκο Νικολάου την τεχνική του γαλακτώματος αυγού. Εργάστηκε ως σκηνογράφος, από το 1963 έως το 1966, σε διάφορες θεατρικές σκηνές της Αθήνας, αλλά αποφάσισε να αφιερώθει στη ζωγραφική. Η γνωριμία του με τον Περικλή Βυζάντιο, σε ένα εστιατόριο στην Τσακάλωφ 18 στο Κολωνάκι, υπήρξε καθοριστική για την πορεία του, καθώς τον έφερε σε επαφή με την κόρη του, Μαριλένα Λιακοπούλου, που είχε τη γκαλερί «Αίθουσα Τέχνης Αθηνών - Χίλτον», με την οποία και συνεργάστηκε τα επόμενα είκοσι πέντε χρόνια. Το 1969 πραγματοποίησε την πρώτη ατομική του έκθεση με νησιωτικά τοπία, τον κατάλογο της οποίας προλόγησε ο Τσαρούχης. Παράλληλα, η Hammer Galery της Νέας Υόρκης του πρότεινε να εργαστεί εκεί για ένα χρόνο και να πραγματοποιήσει μια έκθεση, όμως, ύστερα από προτροπή του Πέρση φίλου του, Bizan Saffari, δέχθηκε τις επανειλημμένες προτάσεις του για ένα ολιγόμηνο ταξίδι στην Τεχεράνη. Έτσι, το 1971, με αφορμή τη φιλοτέχνηση του πορτραίτου της βασίλισσας του Ιράν Φαράχ Παχλαβί ταξίδεψε στην ασιατική χώρα όπου εγκαταστάθηκε και έζησε μέχρι την πτώση του καθεστώτος του Σάχη, το 1978.  Από το 1980 επισκεπτόταν τακτικά τη Σύρο στην Παρακοπή, όπου ήταν το σπίτι της αδερφής του πατέρα του, ενώ από το 1991 έως το 2023 έζησε στον Φοίνικα.  

Εγκαινίασε την εκθεσιακή του δραστηριότητα το 1963 και έκτοτε παρουσίασε διάφορα έργα του σε ομαδικές και ατομικές εκθέσεις εντός και εκτός Ελλάδας (Γερμανία, Ιράν κλπ).

Απεβίωσε στις 29 Νοεμβρίου 2023, σε ηλικία 83 ετών

## Τεχνοτροπία
Κατά τα πρώτα στάδια της καλλιτεχνικής του πορείας, ο Μακρουλάκης ασχολήθηκε με την τοπιογραφία και συγκεκριμένα με τη ρεαλιστική απεικόνιση του ελληνικού τοπίου. Αργότερα κατευθύνθηκε προς τη νεκρή φύση και την απεικόνιση εσωτερικών χώρων ενώ εισήγαγε στοιχεία της περσικής εικαστικής σχολής, εμφανώς επηρεασμένος από την πολύχρονη παραμονή του στην Τεχεράνη. 

## Παραπομπές


Κατηγορία:Έλληνες ζωγράφοι του 21ου αιώνα
Κατηγορία:Έλληνες σκηνογράφοι
Κατηγορία:Έλληνες ενδυματολόγοι
Κατηγορία:Έλληνες ζωγράφοι του 20ού αιώνα
Χάρντεν (κρατήρας)

Ο **Χάρντεν** είναι μικρός σεληνιακός κρατήρας διαμέτρου 15 χλμ.. Βρίσκεται στο ανατολικό μέρος του μεγάλου κρατήρα Μεντελέγιεφ, στην αθέατη από την Γη πλευρά της Σελήνης. 

Το σχήμα του είναι κυκλικό και θυμίζει μπολ. Έχει λίγο υψηλότερη λευκαύγεια συγκριτικά με το έδαφος γύρω του, αλλά δεν καλύπτεται από *ejecta*. Δεν υπάρχουν ιδιαίτερα σημάδια διάβρωσης, ούτε επικαλύψεις από άλλους κρατήρες αξιόλογου μεγέθους. Στα νοτιοανατολικά του Χάρντεν βρίσκεται ο μεγάλος κρατήρας Σούστερ, ο οποίος επικαλύπτει το χείλος του Μεντελέγιεφ.

## Σημειώσεις


## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
Μπορ (κρατήρας)

Ο **Μπορ** (*Bohr*) είναι κρατήρας πρόσκρουσης διαμέτρου 71 χλμ. στη Σελήνη. Είναι προσκολλημένος στο νοτιοδυτικό χείλος του μεγαλύτερου κρατήρα Βάσκο ντα Γκάμα και βρίσκεται στα νοτιοανατολικά του κρατήρα Αϊνστάιν.

Το χείλος του Μπορ έχει υποστεί σημαντική διάβρωση. Στην δυτική πλευρά του υπάρχουν δύο μικροί κρατήρες, ενώ στα βορειοανατολικά υποστηρίζεται από τον ντα Γκάμα. Κατά τα άλλα το χείλος σχηματίζει ένα ακανόνιστο δακτύλιο από τραχύ έδαφος. Στα νοτιοδυτικά του κρατήρα βρίσκεται η Κοιλάδα Μπορ, ένας σχηματισμός με κατεύθυνση από βορρά προς νότο που πιθανότατα σχετίζεται με την δημιουργία της Ανατολικής Θάλασσας (*Mare Orientale*).

## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Κρατήρες Σελήνης
Έντιν Μπάβτσιτς

Ο **Έντιν Μπάβτσιτς**, είναι Βόσνιος καλαθοσφαιριστής, ο οποίος αγωνίζεται στην θέση του πάουερ φόργουορντ.

## Καριέρα
Ο Μπάβτσιτς ξεκίνησε να αγωνίζεται με την ομάδα της Μπόσνα Σαράγεβο το 2003 και στο τέλος της πρώτης του χρονιάς δόθηκε ως δανεικός στην Ιλίτζα. Το καλοκαίρι του 2004 επέστρεψε στην Μπόσνα, στην οποία παρέμεινε μέχρι το 2008, κατακτώντας τρία πρωταθλήματα Βοσνίας.

Τον Ιούνιο του 2006, επιλέχθηκε από τους Τορόντο Ράπτορς στο # 56 του ντραφτ του ΝΒΑ και πωλήθηκε στους Φιλαδέλφεια 76ers. To 2012, αποτέλεσε μέρος μίας τριπλής ανταλλαγής παικτών με τους Νιου Ορλίνς Πέλικανς, ενώ δύο χρόνια αργότερα τα δικαιώματα του δόθηκαν στους Μπρούκλιν Νετς και στην συνέχεια στους Κλίβελαντ Καβαλίερς.

Την σεζόν 2008-09, ξεκίνησε με την τουρκική Κεπέζ Μπελεντίγεσπορ και ολοκλήρωσε την χρονιά με τους 99ers της Κολωνίας. Τον Ιούνιο του 2009, υπέγραψε στην Ολύμπια Λουμπλιάνας, όπου είχε μέσους όρους 11,4 πόντων για το σλοβενικό πρωτάθλημα, 5,7 πόντων για την Αδριατική Λίγκα και 5,2 πόντων για την Ευρωλίγκα. Την χρονιά έκλεισε στην Ενέλ Μπρίντιζι.

Την επόμενη σεζόν, ξεκίνησε με την ουκρανική Κιμίκ Γιούζνι, για να συνεχίσει στον Άρη Θεσσαλονίκης, όπου έπαιξε σε έξι αγώνες με 12,7 πόντους μέσο όρο για την κανονική περίοδο και 8,2 πόντους στα πλέι-οφ. Τον Αύγουστο του 2011, υπέγραψε στην Βανόλι Κρεμόνα και τον Δεκέμβριο συνέχισε στον ΚΑΟΔ μέχρι το τέλος της χρονιάς.

Την επόμενη χρονιά, έπαιξε σε επτά αγώνες με την γαλλική Λιμόζ, πριν επιστρέψει στον ΚΑΟΔ μέχρι το καλοκαίρι του 2014.

Το 2014-15 αγωνίστηκε με την φανέλα της Σίγκαλ Πρίστινα από το Κόσοβο και το καλοκαίρι του 2015 υπέγραψε στην ουγγρική Σόπρον. Έναν χρόνο αργότερα, επέστρεψε στην Ελλάδα φορώντας την φανέλα του Απόλλωνα Πατρών.

## Παραπομπές


## Πηγές

* Edin Bavcic - DraftExpress
* Edin Bavcic - Eurobasket
* Edin Bavcic NBA Stats | Basketball-Reference.com

Κατηγορία:Βόσνιοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΚΑΟΔ
Κατηγορία:Καλαθοσφαιριστές βοσνιακών συλλόγων
Κατηγορία:Καλαθοσφαιριστές τουρκικών συλλόγων
Κατηγορία:Καλαθοσφαιριστές Κολωνία 99ερς
Κατηγορία:Καλαθοσφαιριστές Ολύμπια Λιουμπλιάνας
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές ουκρανικών συλλόγων
Κατηγορία:Καλαθοσφαιριστές Λιμόζ ΣΣΠ
Κατηγορία:Καλαθοσφαιριστές ουγγρικών συλλόγων
Κατηγορία:Καλαθοσφαιριστές Απόλλωνα Πατρών
Κατηγορία:Ξένοι καλαθοσφαιριστές στην Ελλάδα
Φοξ (κρατήρας)

Ο **Φοξ** (αγγλικά: *Fox*) είναι μικρός κρατήρας πρόσκρουσης στην αθέατη από τη Γη πλευρά της Σελήνης. Έχει διάμετρο μόλις 24 χλμ.. Βρίσκεται κοντά στο βόρειο χείλος του κρατήρα Wyld και στα νοτιοανατολικά του Μπάμπκοκ. Έχει σχήμα μπολ και το χείλος του είναι σχεδόν κυκλικό. Το εσωτερικό του είναι σχετικά επίπεδο, χωρίς ιδιαίτερα χαρακτηριστικά. Κατά μήκος τις ρίζας του βόρειου εσωτερικού τοιχώματος υπάρχουν θρυμματισμένοι βράχοι.

## Δευτερεύοντες κρατήρες

## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι

* LTO-64D3 Fox - τοπογραφικός χάρτης

Κατηγορία:Κρατήρες Σελήνης
Χάξλεϋ (σεληνιακός κρατήρας)

Ο **Χάξλεϋ** (αγγλικά: *Huxley*) είναι μικρός σεληνιακός κρατήρας πρόσκρουσης στην ανατολική είσοδο της Θάλασσας των Βροχών, λίγο βορειότερα από τα σεληνιακά Απένινα. Έχει διάμετρο μόλις 4 χλμ.. Ο κρατήρας αυτός ονομάζονταν παλαιότερα Ουάλας Β, αλλά η Διεθνής Αστρονομική Ένωση (International Astronomical Union, IAU) τον μετονόμασε προς τιμήν του Άγγλου βιολόγου Τόμας Χάξλεϋ (Thomas Huxley).

## Βιβλιογραφίες
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Κρατήρες Σελήνης
Yeni Türkü (συγκρότημα)

Οι **Yeni Türkü** είναι τουρκικό συγκρότημα. Πραγματοποίησαν κάποιες συναυλίες και έχουν ηχογραφήσει μια σειρά από άλμπουμ από τότε που σχηματίστηκε, το 1978. Το μουσικό τους ύφος χαρακτηρίζεται από έναν συνδυασμό παραδοσιακών Τουρκικών και σύγχρονων μουσικών οργάνων. Τα σύγχρονα μουσικά όργανα που χρησιμοποιούν σε πολλά τραγούδια τους είναι τα εξής: ούτι, μπαγλαμάς, ποντιακή λύρα (τούρκικα: kemençe), κανονάκι, κιθάρα. Η μουσική τους κάνει εμφανείς τις επιρροές της μουσικής που έχει δεχθεί από όλο τον κόσμο και τα συναφή είδη μουσικής (ένα αντίστοιχο παράδειγμα αποτελεί και η ομάδα Inti-Illimani από τη Χιλή). Το συγκρότημα έχει αλλάξει αρκετές φορές όλα αυτά τα χρόνια όλα του τα μέλη, εκτός από τον βασικό τραγουδιστή Derya Köroğlu.

## Μέλη συγκροτήματος
### Τωρινά μέλη
* Derya Köroğlu - τραγούδι, κιθάρα, μπαγλαμάς
* Erkin Hadimoğlu - πλήκτρα (1992-σήμερα)
* İsmail Soyberk - μπάσο (2008-σήμερα)
* Furkan Bilgi - κλασικό έγχορδο βιολί (1997-σήμερα)
* Fatih Ahıskalı - ούτι (1997-σήμερα)
* Serdar Barçın - πνευστά μουσικά όργανα (φλάουτο, κλαρινέτο) (2001-σήμερα)
* Bahadır Tanrıvermiş - ντραμς, κρουστά (2006-σήμερα)
* Sezer Alemdar - κιθάρα (2003-σήμερα)

### Προηγούμενα μέλη
* Selim Atakan - πιάνο, φλάουτο (1977-1991)
* Zerrin Atakan - τραγούδι (1977-1981, 1983-1986, 1987-1988)
* Tuğrul Bayrak - μπάσο (1980-1991)
* Murat Buket - ούτι (1980-1997)
* Tuncer Tezcan - μπαγλαμάς, τραγούδι (1980-1985)
* Eftal Küçük - κιθάρα, είδος λύρας (kemane), ελληνική κιθάρα (1979-1985)
* Cengiz Onural - κιθάρα, ποντιακή λύρα(1985-1997)
* Fuat Oburoğlu - πνευστά μουσικά όργανα (φλάουτο, κλαρινέτο), τραγούδι (1984-1989, 1991-1997)
* Halis Bütünley - κρουστά, τραγούδι ("Vira Vira, "Rumeli Konseri") (1989-1991)
* Tayfun Duygulu - πνευστά μουσικά όργανα (soprano saxophone (σαξόφωνο), κλαρινέτο) (1989-1991)
* Erdinç Şenol - ντραμς, κρουστά (1999-2006)
* Raci Pişmişoğlu - μπάσο (1997-2006)

## Δισκογραφία
* Buğdayın Türküsü (LP-MC, 1979)
* Akdeniz Akdeniz (LP-MC-CD, 2 Απριλίου 1983)
* Film Müzikleri (MC, 1983)
* Çekirdek Sanat Evi Resitali (MC, Απρίλιος 1984)
* Günebakan (LP-MC-CD, 22 Ιουλίου 1986)
* Dünyanın Kapıları (LP-MC-CD, 30 Αυγούστου 1987)
* Yeşilmişik (MC-CD, 24 Σεπτεμβρίου 1988)
* Vira Vira (MC-CD, 7 Μαΐου 1990)
* Rumeli Konseri (MC-CD, 14 Ιουλίου 1991)
* Aşk Yeniden (MC-CD, 28 Νοεμβρίου 1992)
* Külhani Şarkılar (MC-CD, 3 Αυγούστου 1994)
* Süper Baba - Film Müzikleri (MC-CD, 13 Ιουλίου 1995)
* Telli Telli (Remixes) (CD, 28 Αυγούστου 1996)
* Her Dem Yeni (MC-CD, 2 Σεπτεμβρίου 1996)
* "Yeni" (MC-CD, 20 Αυγούστου 1999)
* Koleksiyon (MC-CD, 2003)
* Koleksiyon 2 (CD, 2004)
* Koleksiyon 3 (CD, 25 Μαΐου 2006)
* Koleksiyon 4 (CD, 2 Φεβρουαρίου 2008)
* Şimdi ve Sonra (CD, Μαΐου 2012)

## Εξωτερικοί σύνδεσμοι
* Επίσημη ιστοσελίδα
* Ένα λεπτομερές άρθρο για το συγκρότημα  από Johnny D’s

Yeni Türkü
Ροδαυγή Άρτας

Η **Ροδαυγή** είναι ορεινό χωριό του Δήμου Αρταίων με 226 μόνιμους κατοίκους (απογραφή 2011), στα ορεινά της Άρτας, σε υψόμετρο 700 μέτρων και απέχει από την πόλη περίπου 24 χιλιόμετρα.

Σύμφωνα με το Σχέδιο Καποδίστρια, η Ροδαυγή υπήρξε μέχρι το τέλος του 1943, οικισμός του Δήμου Ξηροβουνίου με έδρα τον Αμμότοπο . Με βάση τη νέα διοικητική διαίρεση που προβλέπει το Σχέδιο Καλλικράτης, το χωριό εντάχθηκε στο Δήμο Αρταίων. Η Ροδαυγή μαζί με το Σουμέσι, το Καθαροβούνι, το Περδικάρι και τον Άμμο αποτελούν την τοπική κοινότητα Ροδαυγής με συνολικό πληθυσμό 390 κατοίκους.

## Ιστορία
Η παλαιά ονομασία του χωριού ήταν Νησίστα. Η εκκλησία της Αγίας Παρασκευής χτίσμένη το 1804 αποτελεί διατηρητέο μνημείο. Όσον αφορά τα πολιτιστικά στοιχεία ανήκει στην περιοχή των Τζουμερκών και είναι ένα απο τα 47 Τζουμερκοχώρια.

## Διοικητικές μεταβολές
Η σύσταση της κοινότητας έγινε το 1919 και υπαγόταν στο Τμήμα Υποδιοικήσεως Φιλιππιάδος του νομού Άρτας. Το 1928 το χωριό αποσπάσθηκε από το Τμήμα Υποδιοικήσεως Φιλιππιάδος και εντάχθηκε στην επαρχία Άρτης και Τζουμέρκων του νομού Άρτας. Το 1962 η Νησίστα μετονομάστηκε σε Ροδαυγή και το 1997 εντάχθηκε στο δήμο Ξηροβουνίου και τελικά το 2010 στο Δήμο Αρταίων.

## Τοποθεσία και πρόσβαση
Η Ροδαυγή γειτνιάζει με τους οικισμούς της τοπικής κοινότητας Ροδαυγής και τα Πιστιανά.

## Εκδηλώσεις
Το Καγκελάρι χορεύεται στις 26 Ιουλίου, εορτή της Αγίας Παρασκευής και την Τρίτη του Πάσχα. Ο χορός χρονολογείται από τον 16ο αιώνα και αποσκοπούσε στην συνεννόηση των Ελλήνων, χωρίς να γίνουν αντιληπτοί από τους Τούρκους. Χορεύεται σε όλη την περιοχή των Τζουμερκών.

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Πιερ Ντρεοσί

Ο **Πιέρ Ντρεοσί**, γεννημένος στις 12 Οκτωβρίου 1959 στο Ρουμπαί, είναι Γάλλος ποδοσφαιριστής, προπονητής και μάνατζερ ποδοσφαίρου.

## Βιογραφία

Ως ποδοσφαιριστής, ο Ντρεοσί αγωνίστηκε στην θέση του αμυντικού-στόπερ. Στην διάρκεια της καριέρας του ως παίκτης, αγωνίστηκε σε συνολικά 502 αναμετρήσεις πρωταθλήματος, στην διάρκεια των οποίων πέτυχε συνολικά 4 τέρματα.

Μετά την ολοκλήρωση της επαγγελματικής του καριέρας, αγωνιζόμενος με τα χρώματα της ΑΣ Κάννες το 1992, συνέχισε την ενασχόλησή του με το ποδόσφαιρο εργαζόμενος ως προπονητής.

Στην συνέχεια, εργάστηκε μετά το 1996 ως μάνατζερ της Λιλ, έχοντας υπό την ευθύνη του τον Βαχίντ Χαλίλχοτζιτς, προτού αναλάβει τον Ιούνιο του 2002 τον ίδιο ρόλο για λογαριασμό της Σταντ Ρενναί του Φρανσουά Πινώ. Τον Ιούνιο του 2006, ο Πιέρ Ντρεοσί ανέλαβε τον διπλό ρόλο του μάνατζερ και προπονητής των *Rennais* (μοναδικό διοικητικό στέλεχος της Λιγκ 1 που να κατέχει αυτές τις δύο θέσεις).

Αφότου πέτυχε να οδηγήσει την Σταντ Ρενναί στην κατάληψη της τέταρτης θέσης του πρωταθλήματος στην διάρκεια της σεζόν 2006-07, ενώ, ταυτόχρονα, πραγματοποίησε θετικό ξεκίνημα για την σεζόν 2007-08, παραιτήθηκε της θέσης του ως προπονητής, έπειτα από δύο αποκλεισμούς στα πλαίσια του θεσμού του Λιγκ Καπ Γαλλίας και του Κυπέλλου ΟΥΕΦΑ, καθώς και ένα σερί έξι συνεχόμενων ηττών που οδήγησαν τον σύλλογο στην πτώση του από την τρίτη στην δέκατη τρίτη θέση της βαθμολογικής κατάταξης του πρωταθλήματος. Διατήρησε, ωστόσο, την θέση του ως γενικός μάνατζερ του συλλόγου, με τον Γκι Λακόμπ να αναλαμβάνει προπονητής της πρώτης ομάδας.

Στις 11 Ιουνίου 2013, ο Πιέρ Ντρεοσί απομακρύνθηκε των καθηκόντων του ως γενικός μάνατζερ της Σταντ Ρενναί.

## Καριέρα
### Ως παίκτης

*  ΕΣ Ουασκεάλ (τμήματα υποδομής)
* 1976-1983 :  Λιλ ΟΣΚ
* 1983-1985 :  ΦΚ Σοσό
* 1985-1988 :  ΟΖΚ Νις
* 1988-1989 :  Παρί ΣΖ
* 1989-1992 :  ΑΣ Κάννες

### Ως στέλεχος

* 1992-1994 :  ΑΣ Κάννες (τμήματα υποδομής)
* 1994-1996 :  ΑΣ Κάννες (βοηθός προπονητή)
* 1996-2002 :  Λιλ ΟΣΚ (Αθλητικός Διευθυντής και μετέπειτα Γενικός Διευθυντής)
* 2002-2006 :  Σταντ Ρενναί (Γενικός Μάνατζερ)
* Ιούνιος 2006 - Δεκέμβριος 2007 :  Σταντ Ρενναί (Προπονητής και Γενικός Μάνατζερ)
* Δεκέμβριος 2007 - Ιούνιος 2013 :  Σταντ Ρενναί (Γενικός Μάνατζερ)

## Παραπομπές


## Εξωτερικοί Σύνδεσμοι
* 

Κατηγορία:Γάλλοι ποδοσφαιριστές
Κατηγορία:Γάλλοι προπονητές ποδοσφαίρου
Κατηγορία:Πρόεδροι ποδοσφαιρικών ομάδων της Γαλλίας
Κατηγορία:Ποδοσφαιριστές ΕΣ Ουασκεάλ
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές ΑΣ Κάννες
Κατηγορία:Προπονητές ποδοσφαίρου Σταντ Ρενναί
Στρατηγίς Σκοπίων

Η **Στρατηγίς Σκοπίων** , ήταν διοικητική διαίρεση της Βυζαντινής Αυτοκρατορίας, ήταν από τα μικρά σε έκταση αλλά και συνοριακά Θέματα που αποκαλούνταν στρατηγίδες κατά τον 11ο και  αιώνα.

Έδρα του στρατηγού ήταν τα Σκόπια, δημιουργήθηκε το 1018 μετά τον θάνατο του Ιβάν Βλάντισλαβ της Βουλγαρίας και την κατάλυση της η Βουλγαρικής αυτοκρατορίας. Αναφέρεται ότι ο αυτοκράτορας Βασίλειος Β΄ μαθαίνοντας τον θάνατο του Βούλγαρου ηγεμόνα περιόδευσε στις κατακτημένες περιοχές και εκεί δεχόταν την υποταγή των Βουλγάρων ευγενών και διοικητών και διόριζε στρατηγούς στις πόλεις, στα Σκόπια διόρισε τον Δαβίδ Αριανίτη. Με την δημιουργία του Θέματος Βουλγαρίας την ίδια χρονιά τα εδάφη της στρατηγίδος πέρασαν σε αυτήν.

Στρατηγοί και διοικητές του θέματος αναφέρονται οι :
* Δαυίδ Αρειανίτης , Πατρίκιος και πρώτος χρονικά στρατηγός.
* Ιωάννης Ταρωνειτόπουλος, δούξ.

## Παραπομπές


Κατηγορία:Θέματα της Βυζαντινής Αυτοκρατορίας
Μπόρο Πρίμορατς

Ο **Μπόρο Πρίμορατς** (γεννημένος 5 Δεκεμβρίου 1954) είναι πρώην Γιουγκοσλάβος (από τη Βοσνία και Ερζεγοβίνη) προπονητής ποδοσφαίρου και διεθνής πρώην ποδοσφαιριστής. 

Ως παίκτης, ο Πρίμορατς ήταν επιτυχημένος κεντρικός αμυντικός, ο οποίος διετέλεσε αρχηγός της Εθνικής Γιουγκοσλαβίας στα τέλη της δεκαετίας του 1970. Στην διάρκεια της περιόδου κατά την οποία αγωνίστηκε με τα χρώματα των Βελέζ Μόσταρ και Χάιντουκ Σπλιτ, έφερε στην φανέλα του τον αριθμό 5.

Πλέον ένας αναγνωρισμένος τεχνικός, ο Πρίμορατς εργάζεται ως βοηθός του προπονητή της Άρσεναλ, Αρσέν Βενγκέρ. Εργάστηκε μαζί με τον Γάλλο τεχνικό στην ιαπωνική Ναγκόγια Γκράμπους, προτού τον ακολουθήσει στο Χάιμπουρι τον Μάρτιο του 1997. Διατηρούν μεταξύ τους φιλικές σχέσεις για διάστημα άνω των 20 ετών. Έχει εργαστεί, επίσης, στις ΑΣ Κάννες και Βαλανσιέν.

Ο Πρίμορατς ομιλεί άπταιστα εννέα γλώσσες: τα κροατικά, τα σλαβομακεδονικά, τα γαλλικά, τα αγγλικά, τα ιαπωνικά, τα γερμανικά, τα ισπανικά, τα πορτογαλικά και τα ιταλικά. Όσοι έχουν εργαστεί μαζί με τον Πρίμορατς στην Άρσεναλ κάνουν λόγω για έναν καλοσυνάτο άνθρωπο, καθώς και ένα ιδιαιτέρως έξυπνο άτομο, οι γλωσσικές ικανότητες του οποίου ξεπερνούν κατά πολύ ακόμη κι εκείνες του Βενγκέρ.

Ο γιος του, Γιούρε Πρίμορατς, είναι επαγγελματίας ποδοσφαιριστής.

## Τίτλοι

### Προπονητής

;Άρσεναλ (Βοηθός Προπονητής)
* Πρέμιερ Λιγκ: 1997-98, 2001-02, 2003-04
* Κύπελλο Αγγλίας: 1998, 2002, 2003, 2005, 2014, 2015
* Κομιούνιτι Σιλντ: 1998, 1999, 2002, 2004, 2014, 2015

## Παραπομπές


## Εξωτερικοί σύνδεσμοι
**[http://www.reprezentacija.rs/index.php?option=com_content&view=article&id=1437 Προφίλ στην σελίδα της εθνικής ομάδας Γιουγκοσλαβίας / Σερβίας]*
**[https://web.archive.org/web/20171107113042/https://www.arsenal.com/first-team/coaching-staff/boro-primorac Προφίλ του Μπόρο Πρίμορατς στο Arsenal.com]*

Κατηγορία:Ποδοσφαιριστές ΑΣ Κάννες
Κατηγορία:Κροάτες της Βοσνίας και Ερζεγοβίνης
Κατηγορία:Κροάτες ποδοσφαιριστές
Κατηγορία:Κροάτες προπονητές ποδοσφαίρου
Κατηγορία:Βόσνιοι ποδοσφαιριστές
Κατηγορία:Βόσνιοι προπονητές ποδοσφαίρου
Κατηγορία:Ποδοσφαιριστές Α΄ Κατηγορίας Γιουγκοσλαβίας
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Βελέζ Μόσταρ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές Λιλ ΟΣΚ
Κατηγορία:Ξένοι ποδοσφαιριστές στη Γαλλία 
Κατηγορία:Ποδοσφαιριστές ολυμπιακής ομάδας Γιουγκοσλαβίας
Κατηγορία:Γιουγκοσλάβοι ποδοσφαιριστές
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Γιουγκοσλάβοι προπονητές ποδοσφαίρου
Κατηγορία:Προπονητές ποδοσφαίρου ΑΣ Κάννες
Κατηγορία:Προπονητές ποδοσφαίρου Βαλανσιέν ΦΚ
Κατηγορία:Προπονητές ποδοσφαίρου Εθνικής Γουινέας
Πορτογαλική Ένωση Επαγγελματικού Ποδοσφαίρου

Η **Πορτογαλική Ένωση Επαγγελματικού Ποδοσφαίρου** (πορτογαλικά: *Liga Portuguesa de Futebol Profissional*, LPFP, ή Liga Portugal) είναι οργανισμός υπεύθυνος για το επαγγελματικό ποδόσφαιρο στην Πορτογαλία. Διεξάγει 3 διοργανώσεις με τη συμμετοχή 36 συλλόγων και 42 επαγγελματικών ομάδων, την Πριμέιρα Λίγκα (Primeira Liga), τη Σεγκούντα Λίγκα και το Τάσα ντα Λίγκα.

Στην Πριμέιρα Λίγκα συμμετέχουν 18 ομάδες και στη Σεγκούντα Λίγκα 24, συμπεριλαμβανομένων έξι ομάδων «Β» (αναπληρωματικοί των κύριων συλλόγων). Όλες αυτές οι ομάδες λαμβάνουν μέρος στο Τάσα ντα Λίγκα από την περίοδο 2007-08, εκτός από τις ομάδες «Β».

Η LPFP είναι μια ιδιωτική ένωση, που διέπεται από το αντίστοιχο καταστατικό και τους κανονισμούς που αυτά είχαν εκδοθεί σύμφωνα με την ισχύουσα νομοθεσία.

## Ίδρυση
Η Πορτογαλική Ένωση Επαγγελματικού Ποδοσφαίρου (LPFP) ιδρύθηκε στις 3 Φεβρουαρίου του 1978, με την ονομασία «Πορτογαλική Ένωση Επαγγελματικών Ποδοσφαίρικών Σωματείων» (Liga Portuguesa de Clubes de Futebol Profissional).

## Παραπομπές


## Εξωτερικοί σύνδεσμοι

* 

Κατηγορία:Ποδόσφαιρο στην Πορτογαλία
Ιωάννης Φωτιάδης

Ο **Ιωάννης Β. Φωτιάδης**  (1895 - 3 Αυγούστου 1969) ήταν Έλληνας κτηματίας και πολιτικός. Υπηρέτησε ως βουλευτής.

## Βιογραφία
Γεννήθηκε στην Άντισσα Λέσβου. Ο πατέρας του, Βασίλειος, ήταν γιατρός και το όνομα της μητέρας του (σύζυγος του Βασιλείου) ήταν Φανή.

Στις εκλογές του 1946 εξελέγη βουλευτής Λέσβου με το Δημοκρατικόν Σοσιαλιστικόν Κόμμα. Κατά την περίοδο της θητείας του έγιναν σημαντικά εγγειοβελτιωτικά έργα στο νησί. Λίγο πριν πεθάνει, συνετέλεσε στην κατασκευή του Γυμνασίου-Λυκείου στην Άντισσα.

Πέθανε σε ηλικία 74 ετών και κηδεύτηκε στις 4 Αυγούστου 1969. Ήταν παντρεμένος με την Ευτυχία και είχαν 1 παιδί.

## Παραπομπές


Κατηγορία:Βουλευτές Λέσβου
Κατηγορία:Βουλευτές εκλεγμένοι με το Δημοκρατικό Σοσιαλιστικό Κόμμα
Πέτρος Κανελλόπουλος

Ο **Πέτρος Κανελλόπουλος** (18..  - 8 Μαρτίου 1950) ήταν Έλληνας πολιτικός. Καταγόταν από την οικογένεια Χριστόπουλου και ήταν πατέρας του μετέπειτα υπουργού, Αθανάσιου Κανελλόπουλου.

## Βιογραφία
Εξελέγη βουλευτής Ολυμπίας στις εκλογές του 1923. 

Απεβίωσε στις 8 Μαρτίου 1950.

## Παραπομπές


Κατηγορία:Βουλευτές Ολυμπίας
Πετρος
Κατηγορία:Οικογένεια Χριστόπουλου
Αλέξανδρος Π. Ξανθόπουλος

Ο **Αλέξανδρος Ξανθόπουλος** (1872 – 12 Μαρτίου 1961) του Παναγιώτη και της Μαριόγκας (το γένος Φυστιαρίδου), ήταν Έλληνας έμπορος και πολιτικός. Υπηρέτησε ως βουλευτής Χαλκιδικής.

## Βιογραφία
Γεννήθηκε στη Συγή το 1872 και πολύ νέος ασχολήθηκε με το εμπόριο στην Κωνσταντινούπολη.
Εξελέγη βουλευτής Χαλκιδικής στις εκλογές του 1926 με το Κόμμα Εθνικών Φιλελευθέρων και το 1928 με το Κόμμα Φιλελευθέρων. Ο θείος του, Αθανάσιος, ήταν ο πρώτος Έλληνας Δήμαρχος Μουδανίων. Ο ίδιος ο Αλέξανδρος ανέπτυξε φιλανθρωπικό έργο και παράλληλα ασχολήθηκε με το εμπόριο ελιάς, ενώ μετά τη Μικρασιατική Καταστροφή εγκαταστάθηκε στην Αθήνα, όπου πέθανε.

Απεβίωσε σε ηλικία 89 ετών το 1961 και κηδεύτηκε από το Πρώτο Νεκροταφείο Αθηνών στις 13 Μαρτίου.

## Παραπομπές


Κατηγορία:Βουλευτές Χαλκιδικής
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Κατηγορία:Βουλευτές εκλεγμένοι με το κόμμα των Φιλελευθέρων
Τάκιτος (κρατήρας)

Ο **Τάκιτος** (*Tacitus*) είναι κρατήρας πρόσκρουσης διαμέτρου 40 χλμ. στη Σελήνη. Βρίσκεται στα βορειοδυτικά του κρατήρα Αικατερίνη, ενώ στα δυτικά του είναι ο Almanon και στα βορειοανατολικά ο Κύριλλος. Στα νοτιοανατολικά του Τάκιτου υπάρχει μεγάλη σειρά από κρατήρες η οποία καλείται *Catene Abulfenda* και νότια του ο σχηματισμός *Rupes Altai*. 

Το εξωτερικό τοίχωμά του έχει μικρό προτείχισμα και οι εσωτερική του επιφάνεια αποτελείται από αναβαθμίδες. Το σχήμα του χείλους του είναι ελαφρώς πολυγωνικό, ενώ αξιοσημείωτο χαρακτηριστικό στο εσωτερικό του είναι μία χαμηλή ράχη που ξεκινά από το βόρειο τοίχωμα. 

## Δευτερεύοντες κρατήρες

## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Κρατήρες Σελήνης
Αλνιτάκ

Ο **Αλνιτάκ** (*Alnitak*, αραβ. النطاق), γνωστός και ως **ζ Ωρίωνος**, είναι τριπλός αστέρας στον αστερισμό Ωρίωνα. Αποτελεί τον ανατολικότερο αστέρα της Ζώνης του Ωρίωνα. Όταν ο Ωρίωνας βρίσκεται κοντά στον ουράνιο μεσημβρινό, ο Αλνιτάκ αποτελεί τον αριστερό αστέρα της Ζώνης του Ωρίωνα, παρατηρούμενος από το Βόρειο ημισφαίριο κοιτώντας προς τα νότια.

## Ονομασίες και ιστορικά στοιχεία
Το παραδοσιακό όνομα Αλνιτάκ ή Αλνιτά(χ) είναι από την αραβική λέξη *an-niṭāq*, που σημαίνει ακριβώς «η ζώνη».

Ο Αλνιτάκ είναι γνωστός από την αρχαιότητα και σημαντικός στις παραδόσεις πολλών λαών εξαιτίας της θέσεώς του στη Ζώνη του Ωρίωνα. Αναφέρθηκε ως διπλός αστέρας (αποτελούμενος από δύο αστέρες) για πρώτη φορά από τον Γερμανό ερασιτέχνη αστρονόμο Γκέοργκ Κ. Κουνόβσκυ το 1819.. Το 1998, ο κύριος αστέρας βρέθηκε από μία ομάδα αστρονόμων στο Αστεροσκοπείο Λόουελ ότι αποτελείται με τη σειρά του από δύο διαφορετικούς αστέρες, κάτι που είχαν υποπτευθεί από παρατηρήσεις στην Αυστραλία τη δεκαετία του 1970. Η ηλιοκεντρική του παράλλαξη από παρατηρήσεις του δορυφόρου HIPPARCOS αντιστοιχεί σε απόσταση από τη Γη περί τα 225 παρσέκ, αλλά ο υπολογισμός αυτός δεν λαμβάνει υπόψη τις πρόσθετες κινήσεις που προκύπτουν από την πολλαπλή φύση του συστήματος. Μεγαλύτερες αποστάσεις έχουν υπολογισθεί από αρκετούς αστρονόμους.

## Ο αστέρας και το σύστημα
thumb|left|Οι διαστάσεις του Αλνιτάκ σε σύγκριση με αυτές του Ηλίου (κάτω αριστερά)
[μικρογραφία|Η [Ζώνη του Ωρίωνα, με τον Αλνιτάκ στα αριστερά]]
Ο κύριος αστέρας του συστήματος του Αλνιτάκ είναι ένας θερμός κυανός υπεργίγαντας με απόλυτο μέγεθος -6,0. Πρόκειται για τον φωτεινότερο στους γήινους ουρανούς αστέρα φασματικού τύπου O, με φαινόμενο μέγεθος +2,0. Μαζί με τους δύο γαλανόλευκους συνοδούς του αστέρες 4ου μεγέθους (ο ένας είναι ορατός με ισχυρό τηλεσκόπιο σε γωνιακή απόσταση 3΄΄ και ο άλλος ανιχνεύεται φασματοσκοπικώς) έχει συνολικό φαινόμενο μέγεθος +1,77. Ο μακρινός συνοδός υπολογίζεται ότι περιφέρεται γύρω από τον κύριο αστέρα μία φορά κάθε 1.508,6 γήινα έτη. `Ολοι οι αστέρες ανήκουν στις ομάδες OB Ωρίων OB1 και Collinder 70.

Ο κύριος αστέρας του συστήματος εκτιμάται ότι έχει 33 φορές τη μάζα του Ηλίου και εικοσαπλάσια διάμετρο.

Το όλο σύστημα είναι εμβαπτισμένο στην ύλη του νεφελώματος IC 434.

## Δείτε επίσης
* Ζώνη του Ωρίωνα
* Νεφέλωμα της Φλόγας

## Παραπομπές


## Εξωτερικοί σύνδεσμοι

* Εικόνα του Αλνιτάκ από την APOD

Αλνιτακ
Κατηγορία:Γίγαντες αστέρες τύπου B
Κατηγορία:Υπεργίγαντες αστέρες τύπου O
Κατηγορία:Τριπλά αστρικά συστήματα
Κατηγορία:Αστέρες με ονομασία κατά Bayer
Τζον Χριστοφόρου

Ο **Τζον Χριστοφόρου** (Λονδίνο 1921 - Παρίσι 2014) ήταν Έλληνας ζωγράφος που έζησε το μεγαλύτερο διάστημα της ζωής του στη Γαλλία.

## Βιογραφία
Γεννήθηκε το 1921 στο Λονδίνο από γονείς που κατάγονταν από τη Σμύρνη. Λίγους μήνες μετά τη γέννηση του Χριστοφόρου, η μητέρα του πέθανε και ο ίδιος εγκαταστάθηκε το 1930 στην Αθήνα μαζί με το πατέρα του, ο οποίος πέθανε και αυτός δύο χρόνια αργότερα. Το 1935 φοίτησε για μικρό χρονικό διάστημα στην ΑΣΚΤ και το 1938 επέστρεψε στην Βρετανία. Κατά τον Β' Παγκόσμιο Πόλεμο υπηρέτησε στην RAF. Μετά το 1946 αφοσιώθηκε στη ζωγραφική μελετώντας εκθέματα σημαντικών πινακοθηκών της Βρετανίας και το 1949 πραγματοποίησε την πρώτη του ατομική έκθεση στο Λονδίνο. Τα επόμενα χρόνια έζησε μεταξύ Λονδίνου-Παρισιού μέχρι το 1956 όταν εγκαταστάθηκε μόνιμα στη γαλλική πρωτεύουσα, αποκτώντας από το 1990 την γαλλική υπηκοότητα. Πραγματοποίησε αρκετές ατομικές και ομαδικές εκθέσεις σε χώρες όπως η Γαλλία, η Βρετανία,η Δανία και η Ελλάδα. Απέκτησε αναγνωρισιμότητα από τα μέσα της δεκαετίας του 1960, συνεργάστηκε επί σειρά ετών με την γκαλερί Rive Gauche και το 1965 τιμήθηκε με το βραβείο AICA. Πέθανε στις αρχές Φεβρουαρίου του 2014 στο Παρίσι.

## Τεχνοτροπία
Ο Χριστοφόρου θεωρείται ως πρόδρομος του καλλιτεχνικού κινήματος της Νέας Παραστατικότητας (*Nouvelle Figuration*) των αρχών της δεκαετίας του ΄60. Στο έργο του κυριαρχεί ο εξπρεσιονισμός  με ζωηρά χρώματα, έντονα μαύρα περιγράμματα και βίαιες εκφάνσεις όπου πρωταγωνιστικό ρόλο έχει το δράμα της ανθρώπινης ύπαρξης.

## Παραπομπές


Κατηγορία:Έλληνες ζωγράφοι του 21ου αιώνα
Κατηγορία:Βρετανοί ζωγράφοι
Κατηγορία:Γάλλοι ζωγράφοι του 20ού αιώνα
Δουκάτο της Παλαιστίνης

Το **Δουκάτο της Παλαιστίνης** , ήταν στρατιωτική διαίρεση της πρώιμης Βυζαντινής Αυτοκρατορίας στα Αραβικά σήμερα εδάφη από το 324 έως το 638. Περιελάμβανε εδάφη του σημερινού Ισραήλ, Συρίας, Παλαιστίνης, Ιορδανίας και Αιγύπτου.

Η έκταση της επικράτειας του δούξ ήταν πολύ μεγάλη και κρατούσε μόνο την στρατιωτική διοίκηση ενώ την πολιτική είχε ο διοικητής της επαρχίας ή των επαρχιών μετά τον διαχωρισμό της επαρχίας αργότερα σε δύο και τρεις επαρχίες. Άγνωστο που ήταν η έδρα του δούξ, διασώζεται η Καισάρεια τον 6ο αιώνα όταν και μεταφέρθηκε εκεί. Ο δούξ συχνά αντιμετώπιζε τις φυλές της ερήμου και έπειτα τους Άραβες. Ο δούξ ήταν υφιστάμενος, στρατιωτικά, του στρατηλάτη της Ανατολής που έδρευε στην Αντιόχεια, αλλά ο δούξ Παλαιστίνης έλεγχε όλες τις στρατιωτικές δυνάμεις που στάθμευαν στην Παλαιστίνη αλλά και του Άραβες φύλαρχους συμμάχους των Βυζαντινών.

Γνωστοί διοικητές ήταν οι:

* Δωρόθεος, 452-453
* Ησύχιος
* Θεόδωρος ο Σιμός, γύρω στα 447
* Ασκληπιάδης, γύρω στο 484
* Αντίπατρος, τέλη 5ου αρχές 6ου αιώνα
* Ρωμανός, γύρω στο 498
* Αρτέμιος
* Ολύμπιος ? - 517

* Αναστάσιος 517 - ?
* Διομήδης, γύρω στο 527
* Θεόδωρος, ? - 529
* Ειρηναίος Πενταδίας, 519 - ?
* Σούμμος, 531-533
* Αράτιος, 534-537
* Σούμμος, 537-538
* Σέργιος, ? - 638

## Παραπομπές


## Πηγές
* Τσουλκανάκης, Δημήτριος (2011, Πανεπιστήμιο Θεσσαλίας), Η παρουσία του Βυζαντίου στους Αγίους Τόπους από το Μέγα Κωνσταντίνο έως την αραβική κατάκτηση

Κατηγορία:Δουκάτα της Βυζαντινής Αυτοκρατορίας
Κατηγορία:Παλαιστίνη
Μεταγραφή ελληνικών και κυριλλικών χαρακτήρων

Η **μεταγραφή ελληνικών και κυριλλικών χαρακτήρων** αναφέρεται στην γραπτή απόδοση των ελληνικών γραμμάτων και φθόγγων στο κυριλλικό σύστημα γραφής, ή αντίστροφα των κυριλλικών γραμμάτων στα ελληνικά, κατά τα πρότυπα της ορθογραφικής μεταγραφής.

## Δείτε επίσης
* Κυριλλικό αλφάβητο
* Μεταγραφή (γλωσσολογία)

## Παραπομπές


Κατηγορία:Κυριλλικό αλφάβητο
Ντέιβιντ Λίλιενταλ

thumb|right|260px|Ο Δαυίδ Λίλιενταλ το 1937.
Ο **Ντέιβιντ Λίλιενταλ** (David Eli Lilienthal) (8 Ιουλ 1899 - 15, Ιαν 1981) ήταν Αμερικανοεβραίος δικηγόρος δημοσίου δικαίου, αρθρογράφος, επιχειρηματίας, εκδότης περιοδικού και μέλος επιτροπών επιχειρήσεων κοινής ωφελείας. 
Τον Ιανουάριο του 1946, μαζί με τον Ντην Άτσεσον (μετέπειτα υπουργό), συνέταξε την ιστορική "Έκθεση για τον διεθνή έλεγχο της Ατομικής Ενέργειας", που δημοσιεύτηκε τον Μάρτιο του ίδιου έτους. Η έκθεση εκείνη που φέρεται επίσης και με τα ονόματα των συντακτών της, τον κατέστησε διεθνώς γνωστό, στα πλαίσια των εργασιών του ΟΗΕ, μετά μάλιστα τον διορισμό του, ως πρώτος πρόεδρος της Επιτροπής Ατομικής Ενέργειας των ΗΠΑ (AEC) που συστάθηκε από τον πρόεδρο των ΗΠΑ Χάρυ Τρούμαν, πέντε μήνες αργότερα, τον Αύγουστο του 1946.
 
Ως πρόεδρος της AEC, θέση που διατήρησε μέχρι το 1950, θεωρείται ένας από τους πρωτοπόρους στην πολιτική διαχείριση των πυρηνικών ενεργειακών πόρων.

## Παραπομπές


Κατηγορία:Αμερικανοί δικηγόροι
Κατηγορία:Αμερικανοί επιχειρηματίες
Κατηγορία:Αμερικανοί συγγραφείς
Κατηγορία:Αμερικανοεβραίοι
Κατηγορία:Πυρηνικές δοκιμές
Ελευθεριάζων

Ως **ελευθεριάζων** ή **ακόλαστος** χαρακτηρίζεται το άτομο που αδιαφορεί για ηθικούς φραγμούς, που φαίνονται ανούσιοι ή αθέμιτοι, και ιδιαίτερα εκείνος που αγνοεί ή ακόμα περιφρονεί τα χρηστά ήθη και τις νόρμες συμπεριφοράς που καθορίζονται από την μεγαλύτερη κοινότητα. Οι ελευθεριάζοντες δίνουν έμφαση στις φυσικές απολαύσεις, δηλαδή εκείνες που μπορούν να γίνουν αντιληπτές με τις αισθήσεις. Ως φιλοσοφία, η ακολασία κέρδισε πρωτοεμφανιζόμενους υποστηρικτές τον 17ο, 18ο και 19ο αιώνα, ειδικότερα στη Γαλλία και τη Μεγάλη Βρετανία. Αξιοσημείωτοι μεταξύ αυτών είναι ο Τζον Γουίλμοτ και ο Μαρκήσιος ντε Σαντ.
## Παραπομπές


Κατηγορία:Ηθική
Φινλανδική Ομοσπονδία Στίβου

Η **Φινλανδική Ομοσπονδία Στίβου** (φινλανδικά: *Suomen Urheiluliitto*, SUL και σουηδικά: *Finlands Friidrottsförbund*) είναι ο εθνικός οργανισμός που διατηρεί την εποπτεία του αθλήματος του στίβου στη Φινλανδία. Ιδρύθηκε το 1906 ως Φινλανδική Γυμναστική και Αθλητική Ομοσπονδία (*Suomen Valtakunnan Urheiluliitto*, SVUL) κατά τη διάρκεια του Μεγάλου Δουκάτου της Φινλανδίας και πήρε τη σημερινή της μορφή το 1932 όπου αποσυνδέθηκε από την SVUL. Από το 1928 μέχρι το 1947 πρόεδρος της ομοσπονδίας ήταν ο Ούρχο Κεκόνεν, ο οποίος έγινε Πρωθυπουργός και Πρόεδρος της Φινλανδίας τα διαστήματα 1950 έως 1956 και 1956 έως 1982 αντίστοιχα.

Η ομοσπονδία είναι μέλος της IAAF από το 1912, της EAA, της Φινλανδικής Ολυμπιακής Επιτροπής, της Φινλανδικής Αθλητικής Ομοσπονδίας και της Νορδικής Ομοσπονδίας Στίβου, η έδρα της βρίσκεται στο Ελσίνκι και ο πρόεδρός της από το 2013 είναι ο Βέσα Χαρμακόρπι.

## Πρόεδροι
**Φινλανδική Γυμναστική και Αθλητική Ομοσπονδία:**
*.....
*1928−1931: Ούρχο Κεκόνεν
**Φινλανδική Ομοσπονδία Στίβου:**
*1932−1947: Ούρχο Κεκόνεν
*......
*2006−2012: Άντι Πιχλακόσκι
*2013−τώρα: Βέσα Χαρμακόρπι

## Διοργανώσεις
### Πρωταθλήματα
*Φινλανδικό Πρωτάθλημα Στίβου (από το 1907)
*Φινλανδικό Πρωτάθλημα Κλειστού Στίβου (από το 1962)
*Φινλανδικό Πρωτάθλημα Στίβου Νέων
*Φινλανδικό Πρωτάθλημα Ανώμαλου Δρόμου

## Συμμετοχές
*Συμμετοχή της Φινλανδίας στους Θερινούς Ολυμπιακούς Αγώνες
*Συμμετοχή της Φινλανδίας στο Παγκόσμιο Πρωτάθλημα Στίβου
*Συμμετοχή της Φινλανδίας στο Παγκόσμιο Πρωτάθλημα Κλειστού Στίβου
*Συμμετοχή της Φινλανδίας στο Ευρωπαϊκό Πρωτάθλημα Στίβου
*Συμμετοχή της Φινλανδίας στο Ευρωπαϊκό Πρωτάθλημα Κλειστού Στίβου
*Συμμετοχή της Φινλανδίας στο Ευρωπαϊκό Πρωτάθλημα Ομάδων
*Συμμετοχή της Φινλανδίας στους Νορδικούς Αγώνες Κλειστού Στίβου

### U23
*Συμμετοχή της Φινλανδίας στο Ευρωπαϊκό Πρωτάθλημα Στίβου U23
*Συμμετοχή της Φινλανδίας στο Νορδικό και Βαλτικό Πρωτάθλημα Στίβου U23

### U20
*Συμμετοχή της Φινλανδίας στο Παγκόσμιο Πρωτάθλημα Στίβου U20
*Συμμετοχή της Φινλανδίας στο Ευρωπαϊκό Πρωτάθλημα Στίβου U20
*Συμμετοχή της Φινλανδίας στους Νορδικούς Αγώνες και Πρωτάθλημα Στίβου U20

### Καταργηθέντα
*Συμμετοχή της Φινλανδίας στο Ευρωπαϊκό Κύπελλο (Κύπελλο Μπρούνο Ζάουλι, 1965−2008)

## Δείτε επίσης
*Εθνική Φινλανδίας
*Φινλανδικά ρεκόρ στίβου

## Παραπομπές


## Εξωτερικοί σύνδεσμοι
*Επίσημη ιστοσελίδα της Φινλανδικής Ομοσπονδίας Στίβου

Κατηγορία:Αθλητικές οργανώσεις
Φινλανδία
Φορεσιά της Αστυπάλαιας

[thumb|279x279px|Η φορεσιά ''χρυσομάντηλο'' (Συλλογή [Πελοποννησιακό Λαογραφικό Ίδρυμα|ΠΛΙ, Ναύπλιο)]]
Η **φορεσιά της Αστυπάλαιας**, γνωστή και ως *χρυσομάντηλο* ήταν η ενδυμασία που φοριόταν κατά τα παλιότερα χρόνια από τον γυναικείο πληθυσμό της Αστυπάλαιας κατά τον γάμο και τις υπόλοιπες εορταστικές εκδηλώσεις.

## Περιγραφή
Το βασικό μέρος της φορεσιάς ήταν το βαμβακερό πουκάμισο που διακρινόταν για τα κεντήματα που διέθετε καθώς και για τα *καλιεράτα*, δηλαδή τα πλατιά ολοκέντητα μανίκια που στις αρχές του 20ού αιώνα είχαν το χαρακτηριστικό γνώρισμα του δεσίματος στην πλάτη. Άλλα μέρη της φορεσιάς ήταν ο ποδόγυρος, το μεταξωτό μανικωτό φουστάνι γνωστό και ως *ζατούνι* που διέθετε διπλή φούστα, και ο κεφαλόδεσμος. Ο κεφαλόδεσμος ξεχώριζε για την πλούσια διακόσμηση του ενώ από αυτόν έλαβε την ονομασία της (χρυσομάντηλο) η όλη φορεσιά. Ήταν ένα χρυσοκέντητο και μαργαριταρένιο επιμετώπιο που είχε ως βάση την *κουλούρα* που αποτελούσαν δύο πλατιές λωρίδες από βαμβάκι ή μετάξι με κεντημένες της άκρες τους.

Την φορεσιά ολοκλήρωνε ο στολισμός, τον οποίον αποτελούσαν διάφορα κοσμήματα του κορμού της φορεσιάς και του κεφαλόδεσμου όπως τα σκουλαρίκια, η ζώνη που χρησιμοποιούταν ως στόλισμα της μέσης, ζωνάρια από αλυσίδες, καρφοβελόνες, κρεμαστά κοσμήματα κλπ. 

Η καθημερινή γυναικεία φορεσιά ονομαζόταν σκλέτα και ήταν συνήθως ένα απλό πράσινο αμάνικο φουστάνι με μόνο επιπλέον εξάρτημα το κρεμασίδι, είδος κρεμαστού κοσμήματος που υπήρχε και στην επίσημη φορεσιά.

## Παραπομπές

Κατηγορία:Ελληνικές φορεσιές
Κατηγορία:Αστυπάλαια
Βασίλειος Φιλοσοφόπουλος

Ο **Βασίλειος Φιλοσοφόπουλος** (1893 - 27 Αυγούστου 1963) ήταν Έλληνας δικηγόρος και πολιτικός, που διετέλεσε βουλευτής Ηλείας.

## Σταδιοδρομία
Γεννήθηκε το 1893. Σπούδασε νομικά και ακολούθησε το δικηγορικό λειτούργημα. Στις εκλογές του 1956 εξελέγη βουλευτής Ηλείας με τη Δημοκρατική Ένωση (μέλος της οποίας ήταν η ΕΠΕΚ με την οποία πολιτεύτηκε με το Μητρώο της Βουλής).

Πέθανε σε ηλικία 70 ετών στις 27 Αυγούστου 1963 και κηδεύτηκε την επόμενη ημέρα.

## Πηγές


Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές Ηλείας